שחפית שוניות

שַׁחֲפִית שׁוּנִיּוֹת (שם מדעי: Sterna repressa) היא מין של עוף מים ממשפחת השחפיתיים. היא מצויה סביב חופי הים האדום, מסביב לקרן אפריקה ועד קניה, במפרץ הפרסי ולאורך החוף האיראני עד פקיסטן ומערב הודו.<ref name="ioc"></ref>

בישראל היא מבקרת קבועה במפרץ אילת, בעיקר בחודשי הקיץ (מאי–אוגוסט), אז נראים לעיתים עשרות פרטים. היא מזדמנת נדירה ביותר לחוף הים התיכון. בקיץ 2015 תועד קינון ראשון בארץ: זוג הטיל ביצה מול חופי אילת, אך ניסיון הקינון הראשון נכשל. מאז היא היו כמה קינונים מוצלחים.<ref></ref>

== טקסונומיה ואטימולוגיה ==
השם המדעי של הסוג Sterna מגיע מאנגלית עתיקה מהשמות Stern, Steam או Starn שניתנו למרומית השחורה (מתבסס על “Sterna” שטבע קונרד גסנר ב-1555). שם המין הספציפי repressa מגיע מלטינית מהמילה repressus, מאופק, עצור (מ-reprimere, לעצור בעד-, להדחיק).<ref></ref>

זהו מין מונוטיפי, כלומר לא הובחנו תת-מינים שונים.<ref></ref>

== תיאור ==
מעט קטנה משחפית ים, ומעופה קליל יותר. אורך גופה 32–34 ס"מ, מוטת כנפיה 58–63 ס"מ, ומשקלה 75–140 גרם. בכל הניצויים החלקים העליונים כהים, כולל העל-שת והזנב. המקור ארוך יותר מזה של שחפית ים והרגליים קצרות יותר. לבוגרים חלקים תחתונים בגוון אפור כהה למדי, המנוגד ללחי הלבנבנה, ושפת זרימה כהה בתת-כנף, המזכיר את הדגם של מרומית לבנת-לחי; אך זו קטנה יותר וזנבה קצר מאד. בתנאי תאורה מסוימים שחפית ים עלולה להיראות גם בעלת חלקים תחתונים אפורים, אך הזנב והעל-שת שלה תמיד לבנים. פרטים צעירים דומים מאד לשחפית ים אך לרוב הניצוי שלהם מודגש יותר.<ref></ref>

== אקולוגיה ==
=== תפוצה ובית גידול ===
שחפית השוניות מצויה בקניה, סומליה, ג'יבוטי, אריתריאה, סודאן, מצרים, ערב הסעודית, תימן, עומאן, איחוד האמירויות הערביות, קטר, בחריין, כווית, עיראק, איראן, פקיסטן והודו.<ref name=":0"></ref> רוב אוכלוסיית המין נודדת, אם כי פרטים ממזרח אפריקה עשויים להישאר שם כל השנה.

המין שוכן בחופים טרופיים ובמקווי מים פנימיים, ונוהג לתור אחר מזון לרוב בטווח של עד 3 ק"מ מהחוף מעל שוניות אלמוגים.<ref></ref>

=== קינון ===
היא מקננת במושבות של 10–200 זוגות. מושבות אלו יכולות להיות מורכבות מערבוב של מגוון מיני שחפיות. הקן שלה הוא שקע רדוד הממוקם על איי סלע, חול, חצץ או אלמוגים, משטחי חול חשופים ואדמה פתוחה דלילה בצמחייה על דיונות חול ומעל סימון גאות המים בחופים.<ref name="iucn status 12 November 2021"><cite class="citation journal cs1" id="CITEREFBirdLife_International2019"><span class="cx-segment" data-segmentid="104">BirdLife International (2019). </span><span class="cx-segment" data-segmentid="105">[https://www.iucnredlist.org/species/22694705/154834019 "Sterna repressa"]. </span><span class="cx-segment" data-segmentid="106">IUCN Red List of Threatened Species. 2019: e.</span><span class="cx-segment" data-segmentid="108">T22694705A154834019. doi:<span class="cs1-lock-free" title="Freely accessible">10.2305/IUCN.</span></span><span class="cs1-lock-free" title="Freely accessible"><span class="cx-segment" data-segmentid="110">UK.2019-3.</span><span class="cx-segment" data-segmentid="111">RLTS.</span></span><span class="cx-segment" data-segmentid="112"><span class="cs1-lock-free" title="Freely accessible">T22694705A154834019.en</span><span class="reference-accessdate">. </span></span><span class="cx-segment" data-segmentid="113"><span class="reference-accessdate">Retrieved <span class="nowrap">12 November</span> 2021</span>.</span></cite></ref>

=== תזונה ===
תזונתה של שחפית השוניות מורכבת בעיקר מדגים (בגודל קטן (5 ס"מ), בין השאר אדרונים, סרדינים, Alosinae, מליחים, Tenualosa ilisha, ומנהדנים) וחסרי חוליות.<ref name=":0" />

השחפיות עוקבות בדרך-כלל אחר דגים טורפים ויונקים ימיים וצוללות כדי לצוד מתוך להקות הדגים הנדחפות כלפי פני-הים על-ידי הטורפים הגדולים יותר. הן גם מלקטות את הטרף מעל פני המים. כמו-כן, הן גם מחפשות אחר מזון במים רדודים.<ref name=":0" />

== סטטוס ==
למין זה טווח תפוצה נרחב ואוכלוסייה גדולה. למרות שמגמת האוכלוסייה העולמיות מראה סימני ירידה, המין אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN). אוכלוסיית המין נאמדה ב-2006 בכ-600,000 פרטים, מה שמתרגם לכ-400,000 פרטים בוגרים.<ref name="iucn status 12 November 2021" />

מאמינים שאיסוף ביצים גרם לירידה מהירה במספר מושבות קינון, כאשר באוכלוסייה מהאי שידוואר (איראן) תועדה ירידה מכ-300,000 זוגות ב-1972 לפחות מ-30,000 ב-1977. מאמינים שאיסוף הביצים יימשך, אך בקצב מופחת ככל ששוק הביצים מצטמצם. בהודו, המין נמצא בעבר מזוהם ב-PCB ברמות שעלולות להשפיע על התפתחות העוברים.<ref name="iucn status 12 November 2021" />

== לקריאה נוספת ==
* נועם וייס, [https://www.birds.org.il/he/article/כתבה-נועם-וייס-שחפית-שוניות-אוג--19 מצילים את אפרוחי שחפית השוניות: שחפית השוניות הנדירה החלה לקנן באזור אילת, והיא צריכה את עזרתנו.] כתבות, אתר הצפרות הישראלי, 9 באוגוסט 2019
* 

== קישורים חיצוניים ==

* [https://www.youtube.com/watch?v=ClHj3060qSQ סרטון תיעוד קינון של שחפית שוניות בוגרת עם אפרוח ופרחון], באתר youtube
* [https://ebird.org/species/whcter1 תצפיות, קטעי וידאו, תמונות וקולות של שחפית שוניות], באתר eBird
* [https://xeno-canto.org/species/Sterna-repressa הקלטות אודיו של שחפית שוניות], באתר xeno-canto

== הערות שוליים ==

קטגוריה:שחפיתיים
קטגוריה:ארץ ישראל: שחפיתיים
קטגוריה:קניה: עופות
קטגוריה:סומליה: עופות
קטגוריה:ג'יבוטי: עופות
קטגוריה:אריתריאה: עופות
קטגוריה:סודאן: עופות
קטגוריה:מצרים: עופות
קטגוריה:תימן: עופות
קטגוריה:עומאן: עופות
קטגוריה:איחוד האמירויות הערביות: עופות
קטגוריה:ערב הסעודית: עופות
קטגוריה:בחריין: עופות
קטגוריה:קטר: עופות
קטגוריה:כווית: עופות
קטגוריה:עיראק: עופות
קטגוריה:איראן: עופות
קטגוריה:פקיסטן: עופות
קטגוריה:הודו: עופות
קטגוריה:בעלי חיים שתוארו ב-1916
קטגוריה:טקסונים שתוארו בידי ארנסט הארטרט